“ชาวเบนซิน” ปลื้มปริ่ม! OR-BCP ลดอีก 1 บ. มีผลพรุ่งนี้
OR-BCP ลดราคาเบนซิน-แก๊สโซฮอล์ ลงอีก 1 บ./ลิตร ส่วน E85 ลด 60 สต./ลิตร มีผลพรุ่งนี้ ตั้งแต่ เวลา 05.00 น.เป็นต้นไป
OR-BCP ลดราคาเบนซิน-แก๊สโซฮอล์ ลงอีก 1 บ./ลิตร ส่วน E85 ลด 60 สต./ลิตร มีผลพรุ่งนี้ ตั้งแต่ เวลา 05.00 น.เป็นต้นไป
8 ส.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 1.00 บาท/ลิตร ยกเว้น E85 ลดลง 0.60 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (9 ส.ค.65) เวลา 05.00 น.เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 43.86 บาท, แก๊สโซฮอล์ 95 ลิตรละ 36.45 บาท, แก๊สโซฮอล์ 91 ลิตรละ 36.18 บาท, E20 ลิตรละ 35.34 บาท และ E85 ลิตรละ 32.34 บาท
ส่วนน้ำมันดีเซล B7, B10 และ B20 ราคาคงเดิม ลิตรละ 34.94 บาท ไฮพรีเมียม ดีเซล B7 (BCP) และซูเปอร์พาวเวอร์ ดีเซล B7 (OR) อยู่ที่ลิตรละ 46.16 บาท
